*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2020. gada \_\_.\_\_\_\_\_\_ |
|  |  |  |

.§

**Informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai”**

**TA-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( ... )

1. Pieņemt zināšanai iesniegto informatīvo ziņojumu.
2. Atbalstīt informatīvā ziņojuma pielikumā ierosinātās darbības programmas “Izaugsme un nodarbinātībā” specifisko atbalsta mērķu un pasākumu Eiropas Savienības struktūrfondu un Kohēzijas fonda finansējuma pārdales, paredzot finansējuma 499 029 112 *euro* novirzīšanu pasākumiem COVID-19 seku mazināšanai.
3. Atbalstīt 7 500 000 *euro* pārdali no Ekonomikas ministrijas pārziņā esošā 4.2.1.2.pasākuma “Veicināt energoefektivitātes paaugstināšanu valsts ēkās” (turpmāk – 4.2.1.2.pasākums) uz Vides aizsardzības un reģionālās attīstības ministrijas pārziņā esošo 4.2.2.specifisko atbalsta mērķi “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās”. Vienlaikus, pirms tālākas 4.2.1.2.pasākuma īstenošanas turpināšanas, Ekonomikas ministrijai veikt visu 4.2.1.2.pasākuma īstenošanā esošo un plānoto projektu pārskatīšanu un izvērtēšanu, nodrošinot 4.2.1.2.pasākumā atlikušā finansējuma novirzīšanu gatavākajiem un efektīvākajiem projektiem, tai skaitā augstas prioritātes kultūras un izglītības nozares ēku projektiem 4.2.1.2.pasākuma 2.projektu iesniegumu atlases kārtas ietvaros, un izvērtējumu divu nedēļu laikā pēc šī protokollēmuma spēkā stāšanās iesniegt Centrālajai finanšu un līgumu aģentūrai.
4. Nodrošinot šī protokollēmuma 2.punkta izpildi, Ekonomikas ministrijai, Veselības ministrijai, Labklājības ministrijai, Izglītības un zinātnes ministrijas, Vides aizsardzības un reģionālās attīstības ministrijai un Satiksmes ministrijai iesniegt izskatīšanai Ministru kabinetā attiecīgus Ministru kabineta noteikumus par specifisko atbalsta mērķu vai pasākumu īstenošanu, iespēju robežās ņemot vērā arī sociālo partneru priekšlikumus, kā arī sadarbībā ar Centrālo finanšu un līguma aģentūru nodrošināt atbilstošus līguma vai vienošanās grozījumus, samazinot projektiem plānoto finansējuma apjomu, ja attiecināms.
5. Ņemot vērā informatīvajā ziņojumā sniegto informāciju, atzīt par aktualitāti zaudējušiem Ministru kabineta 2019.gada 11.oktobra protokollēmuma (prot. Nr.47 3.§) “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” 2. un 4. punktu, kā arī Ministru kabineta 2020.gada 24.marta protokollēmuma (prot. Nr.17 21.§) ”Informatīvais ziņojums "Par Kohēzijas politikas Eiropas Savienības fondu investīciju aktualitātēm (pusgada ziņojums)"” 9.punktu daļā par uz virssaistībām attiecinātā finansējuma neizmantošanu un nepārdalīšanu citiem projektiem vai citām projekta darbībām.
6. Eiropas Savienības fondu atbildīgajām iestādēm, kuru pārziņā esošo specifisko atbalsta mērķu vai pasākumu finansējuma pārdaļu risinājums atbilstoši informatīvā ziņojuma pielikumam paredz izmaiņas arī darbības programmā “Izaugsme un nodarbinātība”, nedēļas laikā pēc šī protokollēmuma spēkā stāšanās iesniegt Finanšu ministrijai attiecīgus grozījumu priekšlikumus darbības programmā “Izaugsme un nodarbinātība”, sniedzot attiecīgu pamatojumu ierosinātajiem grozījumiem.
7. Divu nedēļu laikā pēc šī protokollēmuma spēkā stāšanās, ja sarunās ar Eiropas Komisiju par grozījumiem darbības programmā “Izaugsme un nodarbinātība” netiek rasts konceptuāls risinājums un atbalsts šobrīd informatīvajā ziņojumā piedāvātajām transporta nozares finansējuma pārdalēm, Satiksmes ministrijai Ministru kabinetā jāiesniedz informatīvais ziņojums ar alternatīviem investīciju priekšlikumiem Kohēzijas fonda finansējuma izmantošanai.
8. Pieņemt zināšanai, ka, gadījumā, ja divu nedēļu laikā pēc šī protokollēmuma spēkā stāšanās sarunās ar Eiropas Komisiju par grozījumiem darbības programmā “Izaugsme un nodarbinātība” netiek rasts konceptuāls risinājums šobrīd informatīvajā ziņojumā piedāvātajām labklājības nozares iekšējām finansējuma pārdalēm attiecībā uz finansējuma un rādītāju samazinājumu, turpmākās darbības finansējuma pārdalēm netiek turpinātas.
9. Finanšu ministrijai, pamatojoties uz Eiropas Savienības fondu atbildīgo iestāžu sniegto informāciju atbilstoši šī protokollēmuma 6.punktā noteiktajam, sagatavot un steidzamības kārtā iesniegt apstiprināšanai Ministru kabinetā grozījumus darbības programmā “Izaugsme un nodarbinātība”.

Ministru prezidents A.K. Kariņš

Valsts kancelejas direktors J. Citskovskis

Finanšu ministrs J.Reirs

Radvila-Kozlovska, 67095699

Jana.Radvila-Kozlovska@fm.gov.lv